Kured naabrimehe krundil palgistavad ikka nokki aga kurb tõde on et poega neil ei ole. Kas suri, või kes teab milles asi on? Ootasin ta peakest pikalt üle serva paistma aga nüüd ei enam. Terve suvi kodu mängimist  aga tagajärge ei ühtigi. Kurb on mul nende pärast. Loodusvaatlustest veel nii palju et uus nähe sel aastal on nastikud. Senised 13 a pole ma neid oma krundil märganud. Sel aastal aga juba kahte. Enne olid vaid rästikud, nüüd aga leidsin ahervarel krundi servas kivi alt esimese kollapõskse ja paar päeva tagasi puurondilt lõkkeasemel teise, suure väga helehalli ilusa looma. Kamandasin siis ma tütre teda pildistama ja kohe lendas terve pressigrupp peale. Aga nastik ei oodanud ja polnud meedia tähelepanust  huvitatud ja lasi jalga. Üldse tunduvad nad märksa erksamad olema kui rästikud ja reageerivad kaugemalt. Nii et loodus toimub. Uus nähe on aga kährik kes meie kompostihunikust söömas käib. Mina pole teda veel näinud aga kõik teised on.